b'\n_START_ARTICLE_\nWalter Aunesluoma\n_START_PARAGRAPH_\nWalter Aleksander Aunesluoma (vuoteen 1935 Salonen; 12. marraskuuta 1899 Pori \xe2\x80\x93 16. lokakuuta 1979 Helsinki) oli suomalainen kansakoulun opettaja, taidemaalari ja er\xc3\xa4kirjailija._NEWLINE_Pohjalaista sukujuurta oleva Aunesluoma vietti lapsuus- ja nuoruusvuotensa Nokialla jossa h\xc3\xa4nen is\xc3\xa4ns\xc3\xa4 oli kivenveist\xc3\xa4j\xc3\xa4n\xc3\xa4.  Opettajaksi valmistuttuaan Aunesluoma toimi Hauhon Ilmoilan (Lehtel\xc3\xa4n) kansakoulun opettajana vuosina 1927\xe2\x80\x931948. H\xc3\xa4n oli my\xc3\xb6s osuuskassan asiamiehen\xc3\xa4, Ilmoilan Voimistelu- ja Urheiluseuran puheenjohtajana ja paikallisen suojeluskunnan aktiivij\xc3\xa4senen\xc3\xa4._NEWLINE_Aunesluoma maalasi maisemakuvia Ilmoilan ja Alvettulan seuduilta ja lis\xc3\xa4ksi asetelmia ja muotokuvia. Jatkosodan aikana h\xc3\xa4n maalasi rintamalla akvarelleja rajantakaisen Karjalan maisemista._NEWLINE_Aunesluoma laati 1970-luvulla yhden Suomen ensimm\xc3\xa4isist\xc3\xa4 perhokalastuksen oppaista. H\xc3\xa4n oli mukana Suomen Urheilukalastajain Liiton k\xc3\xa4ynnist\xc3\xa4m\xc3\xa4ss\xc3\xa4 perhokalastuskoulutuksessa yhdess\xc3\xa4 Erkki Norellin kanssa._NEWLINE_Walter Aunesluoman pojanpoika on Helsingin yliopiston poliittisen historian dosentti, Eurooppa-tutkimuksen verkoston tutkimusjohtaja Juhana Aunesluoma.'